शान्तिपूर्ण आन्दोलन लामो हुनसक्छ, तर त्यसले जायज माग छ भने पूरा गर्न पनि सक्छ। अनियन्त्रित बन्द–हडताल, आगजनी र हिंसाबाट माग पूरा गर्न खोजिन्छ भने सरकार झुक्नुहुँदैन। अराजकताका सामु झुक्दै जाने हो भने राज्य सञ्चालन गर्न सकिंदैन। सरकारले कडाइसँगै अराजकता नियन्त्रण र वार्ताबाट जायज माग सम्बोधन गर्नुपर्छ। प्रहरीलाई पेट्रोल छर्केर आगो लगाउन खोज्ने जस्ता गतिविधि गरिन्छ भने सरकार निषेधाज्ञा लगाउन, सेना खटाउन र आत्मसुरक्षाका लागि गोली चलाउन बाध्य हुन्छ।
